en en en da en en en da fr da da da da nb da da da ro ceb pl en da da da da da en de da da da da da da da da da en da da da id da da da en de en da en da fi da da da da da da en nb en nb en nb en nb nl nb da en nb en nb nl nb en nb id nb en
En lus (phthiraptera) er et insekt som fungerer som parasit for at bo på mennesker. De er vingeløse og er obligate ektoparasitter. Man skelner mellem den bidende pelslus (mallophaga) og de sugende ægte lus (anoplura). De bidende pelslus lever ikke på mennesker, da de lever af hår, fjer og hudskæl.
Man skelner også mellem forskellige arter af ægte lus:
Hovedlus der lever mellem hovedhårene.
Kropslus der lever i undertøjet.
Fladlus der lever i hårene omkring kønsorganer og anus og i nogle tilfælde i skæg, armhuler, øjenbryn og øjenvipper.
Lusene lægger æg enkeltvis nær hårets basis. Kropslusen hæfter dem fast i tøjets fibre. De klækker i løbet af 4-14 dage hvorved de kaldes nymfer. Herefter vokser de til voksne lus i løbet af 2-3 uger og kan så selv lægge æg. De lever så i ca. 30 dage hvor en hunlus kan nå at lægge mellem 50 og 300 æg.
Lusene har 6 ben der hver har en klo på. Hovedlus er omkring 3 mm lange, kropslus 2 mm og fladlus 1 mm.
Både nymfer og lus suger blod. Bid fra lus efterlader et lille, rødt stærkkløende papel. Denne opstår når lusen afgiver spyt og evt. fæces i såret i forbindelse med blodsugningen.
Smitte sker både ved nær kontakt, men også ved deling af samme beklædningsgenstande, børster og lign. Der er ikke nogen sammenhæng mellem dårlig hygiejne og hovedlus. Fladlus smitter primært ved samleje.
Kun kropslusen er vektor for sygdomme.
Mod hovedlus og kropslus anvendes shampoo med malathion og permethrin.
Sidst opdateret 18. juni 2017
Number needed to treat →
Sygdomme & tilstande (1.109)
Medicin.wiki opdateres ikke mere!
Denne side blev lavet for efterhånden mange år siden, men bliver desværre ikke opdateret mere. Alligevel har vi valgt at bevare siden, da nogle måske kan bruge informationerne på artiklerne. Det betyder også at ting der står på siden kan være forældet, og der skal også tages forbehold for fejl. Husk derfor ALTID at dobbelttjekke det du læser!